Rialtas Dúchais - Vicipéid

# Rialtas Dúchais

### Ón Vicipéid, an chiclipéid shaor.

B'é an Rialtas Dúchais (Home Rule) príomhchuspóir polaitiúil na náisiúnaithe bunreachtúla Éireannacha sa naoú haois déag agus i dtús na fichiú haoise. B'é Páirtí Parlaiminteach na hÉireann a bpáirtí siúd a bhí ag éileamh Rialtas Dúchais d'Éirinn, agus b'iad Isaac Butt, William Shaw agus Charles Stewart Parnell príomhcheannairí an pháirtí agus ailtirí an Rialtas Dúchais mar choincheap. Is éard a bhí ann, go bunúsach, ná an t-éileamh go gcuirfí parlaimint fhéinrialaitheach ar bun d'Éirinn. Níor theastaigh ó lucht an Rialtas Dúchais Éire a scaradh scun scan ón Ríocht Aontaithe.

Ritheadh ceithre Bhille um Rialtas Dúchais na hÉireann, ach níor tháinig aon cheann acu i bhfeidhm ina iomláine.

- An chéad Bhille a ritheadh, sa bhliain 1886, ní bhfuair sé faomhadh Theach na dTeachtaí féin.
- An dara Bille, arís, sa bhliain 1893, b'é Teach na dTiarnaí a stop é.
- Maidir leis an tríú Bille, chuaigh sé ar leabhar na ndlíthe ceart go leor sa bhliain 1912, ach, de dheasca an Chéad Chogadh Domhanda, níor cuireadh i bhfeidhm riamh é.
- B'é an tAcht um Rialtas na hÉireann sa bhliain 1920 an tAcht deifnideach, ach níor cuireadh an ceann sin féin i bhfeidhm ach i dTuaisceart Éireann.

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

Retrieved from "http://ga.wikipedia.org../../../r/i/a/Rialtas_D%C3%BAchais_f656.html"

Catagóirí: Síolta | Rialtas Dúchais in Éirinn | Stair na hÉireann

##### Views

- Alt
- Plé
- Leagan reatha

##### Cuardaigh

##### I dteangacha eile

- English